《古意送张学谕尹献县三首 其一》
明代·孙绪

沧海渺无际，泰岳高无垠。谁云宇宙宽，势欲包浑沦。

美荫盈山阿，美味盈水滨。就中细幽讨，乃辨蹊与津。

由来广邈区，深藏自天真。相彼云霄客，襟怀盎如春。

结屋海山麓，丹诚对苍旻。朝望蓬莱居，暮见秦宫人。

俯首瞷人世，万象成浮沈。

作者简介：初人。洪武中官饶阳知县，均赋役，清刑罚，以廉能称。